Ftehim

għall-koperazzjoni kummerċjali, ekonomika u fl-iżvilupp bejn il-Komunità Ekonomika Ewropea u r-Repubblika Iżlamika tal-Pakistan

IL-KUNSILL TAL-KOMUNITAJIET EWROPEJ,

min-naħa l-waħda, u

IL-GVERN TAR-REPUBBLIKA IŻLAMIKA TAL-PAKISTAN

min-naħa l-oħra,

Wara li kkunsidraw ir-relazzjonijiet ta' ħbiberija u l-kollegamenti storiċi bejn ir-Repubblika Iżlamika tal-Pakistan u l-Istati Membri tal-Komunità u s-sisien għal koperazzjoni stabbilita mill-Ftehim bejn ir-Repubblika Iżlamika tal-Pakistan u l-Komunità Ekonomika Ewropea li kien iffirmat fl-1 ta' Ġunju 1976 u daħal fis-seħħ fl-1 ta' Lulju 1976,

FILWAQT LI JINNOTAW b'sodisfazzjoni il-progress miksub matul l-operazzjoni tal-Ftehim imsemmi fl-iżvilupp ta' relazzjonijiet kummerċjali u ekonomiċi bejn ir-Repubblika Iżlamika tal-Pakistan u l-Komunità,

FILWAQT LI JEMMNU li huwa f'waqtu li jingħata impetu ġdid għar-relazzjoni reċiproka bejn ir-Repubblika Iżlamika tal-Pakistan min-naħa l-waħda, u l-Komunità minn naħa l-oħra,

KONXJI li r-relazzjoni iktar dinamika li kemm il-Komunità u kemm ir-Repubblika Iżlamika tal-Pakistan jixtiequ, titlob għal koperazzjoni iżjed mill-qrib fl-ambitu sħiħ ta' sforzi kummerċjali u eknomiċi sal-punt massimu tal-kapaċità dejjem tikber tagħhom li jissodisfaw ir-rekwiżiti ta' xulxin fuq il-bażi ta' vantaġġ komparattiv, benefiċċju reċiproku u konsistenti mal-ħtieġiet ta' l-iżvilupp tagħhom,

FILWAQT LI JIKKONFERMAW MILL-ĠDID id-determinazzjoni tagħhom li jespandu l-kummerċ reċiproku u jirrikonoxxu li l-kummerċ mhuwiex għan fih innifsu imma mezz biex jinkisbu għanijiet ekonomiċi u soċjali iktar wiesa' u strument importanti biex tkun avvanzata l-koperazzjoni ekonomika internazzjonali,

ĦERQANA li jagħtu l-kontribuzzjoni tagħhom għal fażi ġdida ta' koperazzjoni ekonomika internazzjonali proporzjonata mar-riżorsi umani, intellettwali u materjali rispettivi tagħhom,

FILWAQT LI JENFASIZZAW l-impenn komuni tagħhom għall-promozzjoni ta' relazzjonijiet ekonomiċi internazzjonali bbażati fuq ħelsien, ugwaljanza, ġustizzja u progress,

IDDEĊIDEW li jikkonkludu dan il-Ftehim u għal dan il-għan ħatru bħala plenipotenzarji tagħhom:

IL-KUNSILL TAL-KOMUNITAJIET EWROPEJ:

Mr Jacques POOS,

Viċi Prim Ministru tal-Gvern tal-Gran Dukat tal--Lussemburgu,

Ministru għall-Affarijiet Barranin,

Is-Sur Claude CHEYSSON,

Membru tal-Il-Kummissjoni tal-Komunitajiet Ewropej,

IL-GVERN TAR-REPUBBLIKA IŻLAMIKA TAL-PAKISTAN:

Is-Sur Salim Saifullah KHAN,

Ministru Federali tal-Kummerċ, Petroleum u Riżorsi Naturali, Gvern tal-Pakistan,

LI, wara li skambjaw bejniethom il-poteri sħaħ tagħhom, misjuba li kienu korretti u fil-forma dovuta,

FTEHMU KIF ĠEJ:

Artikolu 1

Trattament ta' l-aktar-nazzjon-iffavorit

Il-partijiet kontraenti għandhom, fir-relazzjonijiet kummerċjali tagħhom, jikkonċedu lil xulxin trattament ta' l-iktar-nazzjon-iffavorit skond id-dispożizzjonijiet tal-Ftehim Ġenerali dwar Tariffi u Kummerċ.

Artikolu 2

Koperazzjoni kummerċjali

1. Il-partijiet kontraenti huma determinati li jikkonsolidaw, jipprofondu u jiddiversifikaw l-iskambji kummerċjali tagħhom fuq il-bażi ta' vantaġġ komparattiv u benefiċċju reċiproku, bil-ħsieb li jżidu kemm jistgħu l-kummerċ reċiproku u r-rata tat-tkabbir tiegħu.

2. Għal dan il-għan, il-partijiet kontraenti għandhom jagħtu lil xulxin l-ogħla grad ta' liberalizzazzjoni ta' importazzjonijiet u esportazzjonijiet li huma japplikaw ġeneralment lill-pajjiżi terzi u jimpenjaw ruħhom li jiddiskutu mezzi li bihom jipprovdu faċilitajiet massimi kompatibbli mal-politiki u l-obbligi rispettivi tagħhom, fir-rigward ta' prodotti ta' interess għal kull Parti.

3. Il-partijiet kontraenti għandhom, skond il-leġislazzjoni tagħhom u fit-tmexxija tal-politiki tagħhom:

(a) iżommu konsultazzjonijiet u koperazzjoni fis-soluzzjoni ta' problemi bilaterali u internazzjonali, kummerċjali u ekonomiċi li kull parti tista' tikkkunsidra ta' interess;

(b) jużaw l-isforzi tagħhom biex iżommu u jsaħħu sistema internazzjonali ta' kummerċ miftuħa u ekwitabbli u jirrispettaw l-obbligi tagħhom taħt il-Ftehim Ġenerali dwar Tariffi u Kummerċ;

(ċ) jintensifikaw skambji ta' informazzjoni disponibbli dwar is-swieq u industriji rispettivi tagħhom u t-tendenzi u politiki dejjem jinbidlu tagħhom bil-ħsieb li jidentifikaw possibiltajiet għal żieda fil-produzzjoni u prospetti mtejbin ta' marketing biex jinkiseb l-aħjar żvilupp ekonomiku ġenerali;

(d) jippromwovu żjarat minn persuni, gruppi u delegazzjonijiet minn ċrieki kummerċjali, ekonomiċi u industrijali biex jiffaċilitaw skambji industrijali u tekniċi u kuntratti konnessi mal-kummerċ, jinkoraġġixxu l-organizzazzjoni ta' fieri u wirjiet miż-żewġ naħat u l-forniment xieraq ta' servizzi, inkluża pubbliċita’ għall-iżvilupp ta' kummerċ f'affarijiet ta' interess speċjali għal kull parti;

(e) isostnu l-istituzzjonijiet li kienu, jew jistgħu jkunu, stabbiliti minnhom biex itejbu l-kuntatti u koperazzjoni bejn l-organizzazzjonijiet kummerċjali tagħhom;

(f) ilaqqgħu operaturi ekonomiċi taż-żewġ naħat biex jidentifikaw aħjar setturi u prodotti li fihom il-produzzjoni u esportazzjonijiet ta' kull wieħed għandhom ikunu żviluppati, u jsostnu programmi ta' żvilupp tas-swieq, ibbażati fuq tali identifikazzjoni;

(g) jippromwovu studji għas-sodisfazzjon ta' l-għanijiet ta' dan l-Artikolu.

Artikolu 3

Koperazzjoni ekonomika

1. Fid-dawl tal-politiki u komplimentarità potenzjali rispettivi tagħhom, u filwaqt li jitqiesu l-kapaċitajiet u l-għanijiet ekonomiċi f'termini fit-tul tagħhom, il-partijiet kontraenti għandhom jinkoraġġixxu koperazzjoni ekonomika fl-oqsma kollha ta' interess reċiproku biex jikkontribwixxu għall-iżvilupp ta' l-ekonomiji rispettivi tagħhom, jgħollu l-istandards tal-ħajja u jissodisfaw il-ħtiġiet ta' l-iżvilupp tagħhom.

Fost l-għanijiet ta' koperazzjoni tali għandu jkun hemm:

(a) il-promozzjoni ta' koperazzjoni industrijali u trasferiment ta' teknoloġija għall-iżvilupp u l-prosperità ta' l-industriji rispettivi tagħhom għal vantaġġ reċiproku tagħhom;

(b) il-ftuħ ta' sorsi ġodda ta' forniment u swieq ġodda;

(ċ) koperazzjoni xjentifika u teknoloġika;

(d) koperazzjoni fil-qasam ta' l-enerġija, inkluż, b'mod partikolari, l-iżvilupp ta' sorsi ġodda ta' enerġija;

(e) koperazzjoni f'oqsma oħra ta' interess komuni, b'mod partikolari, agrikoltura, sajd, forestrija, trasport u komunikazzjonijiet, protezzjoni u titjib ta' l-ambjent, skond il-liġijiet u politiki relevanti.

2. Bħala mezz għal għanijiet tali u fil-limiti tal-kompetenzi rispettivi tagħhom il-partijiet kontraenti għandhom, kif xieraq, jinkoraġġixxu u jiffaċilitaw, inter alia:

(a) żieda fil-kollegamenti bejn l-industriji u l-operaturi rispettivi tagħhom, inklużi intrapriżi konġunti, inter alia, permezz ta' inkoraġġiment għal espensjoni, mill-Istati Membri kollha tal-Komunità u tal-Pakistan, ta' arranġamenti ta' promozzjoni u protezzjoni ta' invenstimenti, ibbażati fuq trattament ġust u ekwitabbli;

(b) skambju ta' informazzjoni dwar is-suġġetti kollha li jistgħu jolqtu l-prospetti ta' koperazzjoni fl-oqsma ekonomiċi;

(ċ) kuntatti bejn ditti jew istituzzjonijiet li kienu, jew jistgħu jkunu, stabbiliti minnhom biex titjieb il-koperazzjoni bejn organizzazzjonijiet ekonomiċi;

(d) programmi ta' riċerka konġunti f'żoni fejn iż-żewġ partijiet huma impenjati f'attivitajiet tali.

Artikolu 4

Koperazzjoni għal żvilupp

1. Il-Komunità għandha tieħu l-miżuri kollha possibbli biex issostni, fil-qafas tal-programmi tagħha favur pajjiżi mhux assoċjati li għadhom qed jiżviluppaw, il-programmi ta' żvilupp tal-Pakistan, permezz ta' provediment ta' assistenza teknika, trasferiment u finanzjament diretti konċessjonali minn sorsi istituzzjonali u oħrajn, skond ir-regoli u politiki ta' tali istituzzjonijiet.

2. Il-partijiet kontraenti għandhom jinkoraġġixxu u jiffaċilitaw il-promozzjoni tal-koperazzjoni bejn istituzzjonijiet ta' żvilupp u finanzjarji taż-żewġ reġjuni.

3. Il-Komunità għandha tara li jkun hemm kordinazzjoni ta' l-attivitajiet għall-koperazzjoni ta' żvilupp tal-Komunità u l-Istati Membri tagħha fil-Pakistan.

Artikolu 5

Koperazzjoni ma' Pajjiżi Terzi

Il-partijiet kontraenti għandhom jagħmlu sforz biex iżidu l-koperazzjoni tagħhom f'materji kummerċjali u materji ekonomiċi oħra konnessi f'pajjiżi terzi, b'mod speċjali pajjiżi li għadhom qed jiżviluppaw, sakemm dan ikun fl-interess reċiproku tagħhom.

Artikolu 6

Ftehim ieħor

Mingħajr preġudizzju għad-dispożizzjonijiet relevanti tat-Trattat li jistabilixxi l-Komunità, dan il-Ftehim u kull azzjoni li tittieħed taħtu ma jolqot bl-ebda mod il-poteri ta' l-Istati Membri tal-Komunità li jidħlu għal attivitajiet bilaterali mal-Pakistan fil-qasam ta' koperazzjoni ekonomika jew li jikkondkludu ftehim ta' koperazzjoni ekonimika ġodda mal-Pakistan.

Artikolu 7

Kummissjoni Konġunta

1. (a) Għandha tkun stabbilita Kummissjoni Konġunta, li tkun tinkludi rappreżentanti tal-Komunità u tal-Pakistan f'livell għoli kif jixraq.

(b) Il-Kummissjoni Konġunta għandha tadotta r-regoli interni tagħha u programm ta' xogħol.

(ċ) Il-Kummissjoni Konġunta tista' tistabbilixxi sotto-kumitati speċjalizzati biex jgħinuha fit-twettiq tax-xogħlijiet tagħha.

(d) Il-Kummissjoni Konġunta għandha tiltaqa' darba fis-sena alternattivament fi Brussel u f'Islamabad. Lagħat addizzjonali jistgħu jitlaqqgħu fuq talba tal-partijiet kontraenti.

2. (a) Il-Kummissjoni Konġunta għandha tiżgura t-tħaddim xieraq ta' dan il-Ftehim u għandha toħloq u tirrakkomanda miżuri prattiċi biex tikseb l-għanijiet tagħha, filwaqt li żżomm quddiem għajnejha r-rekwiżiti ta' żvilupp dejjem jikbru tal-Pakistan, il-ħtieġa tiegħu għal bidla strutturali, il-politiki ekonomiċi u soċjali taż-żewġ partijiet kontraenti u l-livell ta' żvilupp rispettiv tagħhom;

(b) Il-Kummissjoni Konġunta għandha, b'mod partikolari:

- tistudja u toħloq mezzi biex tegħleb ostakoli għall-kummerċ u, b'mod partikolari, ostakoli mhux ta' tariffa fis-setturi varji tal-kummerċ, filwaqt li jitqies ix-xogħol relevanti magħmul f'dan il-qasam mill-organizzazzjonijiet internazzjonali kkonċernati,

- tagħmel sforz li ssib mezzi biex tinkoraġġixxi l-iżvilupp ta' koperazzjoni ekonomika u kummerċjali bejn il-partijiet kontraenti, skond l-għanijiet ta' dan il-Ftehim,

- torganizza skambju ta' informazzjoni u tinkoraġġixxi kuntratti fil-materji kollha konnessi ma' koperazzjoni fil-qasam ekonomiku bejn il-partijiet kontraenti fuq bażi reċiprokament vantaġġuża u l-ħolqien ta' kondizzjonijiet favorevoli għal tali koperazzjoni,

- tagħmel rakkomandazzjonijiet dwar l-użu ta' fondi Komunitarji disponibbli għall-implimentazzjoni ta' l-għanijiet ta' dan il-Ftehim u, fir-rigward ta' fondi tali li jitqiegħdu għad-dispożizzjoni tal-Kummissjoni Konġunta mill-partijiet kontraenti f'manjiera maqbula flimkien u skond il-kriterji rispettivi tagħhom, jiddeċiedu l-ispiża fuq studji u attivitajiet relevanti,

- teżamina possibiltajiet ta', u tagħmel rakkomandazzjonijiet għal, utilizzazzjoni effiċjenti u koerenti ta' l-istrumenti kollha disponibbli, apparti t-tariffi ta' l-iktar-nazzjon-iffavorit u preferenzi ġeneralizzati, biex jippromwovu kummerċ f'oġġetti ta' interess għaż-żewġ partijiet kontraenti.

3. Il-Kummisjoni Konġunta għandha wkoll tiżgura t-tħaddim xieraq ta' kull Ftehim settorjali bejn il-partijiet kontraenti u, għal dan il-għan, għandha teżerċita sorveljanza tal-korpi konġunti li kienu, jew jistgħu jkunu, stabbiliti taħt tali Ftehim.

Artikolu 8

L-Annessi

L-annessi għandhom jifformaw parti integrali minn dan il-Ftehim.

Artikolu 9

Applikazzjoni territorjali

Dan il-Ftehim għandu japplika, min-naħa l-waħda, għat-territorji li fihom it-Trattat li jistabilixxi l-Komunità Ekonomika Ewropea huwa applikat u taħt il-kondizzjonijiet preskritti f'dak it-Trattat u, min-naħa l-oħra, għat-territorji tar-Repubblika Iżlamika tal-Pakistan.

Artikolu 10

Dħul fis-seħħ u tul ta' żmien

Dan il-Ftehim għandu jidħol fis-seħħ fl-ewwel jum tax-xahar wara d-data li fiha l-partijiet kontraenti jkunu nnotifikaw lil xulxin bit-temma tal-proċeduri meħtieġa għal dan il-għan. Huwa għandu jkun konkluż għal perjodu ta' ħames snin. Huwa għandu jkun estiż awtomatikament minn sena għal sena jekk ebda parti kontraenti ma tiddenunzjah sitt xhur qabel id-data ta' skadenza. Madankollu, il-Ftehim jista' jkun emendat bil-kunsens ta' xulxin tal-partijiet kontraenti biex jitqiesu sitwazzjonijiet ġodda.

Artikolu 11

Lingwi awtentiċi

Dan il-Ftehim għandu jinkiteb b'żewġ kopji fil-lingwi Daniża, Franċiża, Ġermaniża, Griega, Ingliża, Olandiża, Taljana u Urdu, kull test ikun ugwalment awtentiku.

+++++ TIFF +++++

Til bekræftelse heraf har undertegnede befuldmægtigede underskrevet denne aftale.Zu Urkund dessen haben die unterzeichneten Bevollmächtigten ihre Unterschriften unter dieses Abkommen gesetzt.Εις πίστωση των ανωτέρω, οι υπογεγραμμένοι πληρεξούσιοι έθεσαν τις υπογραφές τους στην παρούσα συμφωνία.In witness whereof the undersigned Plenipotentiaries have signed this Agreement.En foi de quoi, les plénipotentiaires soussignés ont apposé leurs signatures au bas du présent accord.In fede di che, i plenipotenziari sottoscritti hanno apposto le loro firme in calce al presente accordo.Ten blijke waarvan de ondergetekende gevolmachtigden hun handtekening onder deze Overeenkomst hebben gesteld.

+++++ TIFF +++++

Udfærdiget i Bruxelles,den treogtyvende juli nitten hundrede og femogfirs.Geschehen zu Brüssel am dreiundzwanzigsten Juli neunzehnhundertfünfundachtzig.Έγινε στις Βρυξέλλες, στις είκοσι τρεις Ιουλίου χίλια εννιακόσια ογδόντα πέντε.Done at Brussels on the twenty-third of July in the year one thousand nine hundred and eighty-five.Fait à Bruxelles, le vingt-trois juillet mil neuf cent quatre-vingt-cinq.Fatto a Bruxelles, addì ventitré luglio millenovecentottantacinque.Gedaan te Brussel, de drieëntwintigste juli negentienhonderd vijfentachtig.

+++++ TIFF +++++

For Rådet for De europæiske FællesskaberFür den Rat der Europäischen GemeinschaftenΓια το Συμβούλιο των Ευρωπαϊκών ΚοινοτήτωνFor the Council of the European CommunitiesPour le Conseil des Communautés européennesPer il Consiglio delle Comunità europeeVoor de Raad van de Europese Gemeenschappen

+++++ TIFF +++++

For Regeringen for Den islamiske republik PakistanFür die Regierung der Islamischen Republik PakistanΓια την κυβέρνηση της Ισλαμικής Δημοκρατίας του ΠακιστάνFor the Government of the Islamic Republic of PakistanPour le gouvernement de la république islamique du PakistanPer il governo della Repubblica islamica del PakistanVoor de Regering van de Islamitische Republiek Pakistan

--------------------------------------------------

ANNESS I

Dikjarazzjoni tal-Komunità Ekonomika Ewropea dwar aġġustamenti ta' tariffa u miżuri oħra biex ikun iffaċilitat il-kummerċ

1. Fl-1 ta' Lulju 1971, il-Komunità introduċiet b'mod awtonomu Skema Ġenerali ta' Preferenzi fuq il-bażi tar-Riżoluzzjoni 21 (II) tat-Tieni Konferenza tan-Nazzjonijiet Uniti dwar Kummerċ u Żvilupp, 1968, li f'Diċembru 1980 ġiet estiża għat-tieni perjodu ta' għaxar snin (1981-1990). Il-Komunità hija ppreparata, matul l-isforzi tagħha biet ittejjeb din is-sistema, tqis l-interessi tar-Repubblika Iżlamika tal-Pakistan fl-estensjoni u tisħiħ tar-relazzjonijiet kummerċjali tagħha mal-Komunità.

2. Il-Komunità hija wkoll ippreparata teżamina, fil-Kummissjoni konġunta, possibilitajiet għal aġġustamenti ta' tariffa biex ikun promoss l-iżvilupp tal-kummerċ fil-Pakistan.

3. Filwaqt li tirrikonoxxi l-importanza vitali ta' esportazzjonijiet ta' prodotti tal-qoton u ross Basmati għall-iżvilupp ekonomiku tal-Pakistan, il-Komunità hija ppreparata teżamina, fil-Kummissjoni Konġunta, is-sitwazzjoni tal-kummerċ tal-Pakistan mal-Komunità f'dawn il-prodotti u tesplora possibiltajiet biex tiffaċilitah, sa fejn għandhom x'jaqsmu prodotti tal-qoton, sal-punt permess bil-ftehim kurrenti bejn il-partijiet kontraenti u l-obbligi multilaterali tagħhom.

4. Il-Komunità tifhem li r-Repubblika Iżlamika tal-Pakistan għandha tkun ukoll ippreparata tiddiskuti, fil-Kummissjoni Konġunta, il-proposti tal-Komunità, jekk jeżistu, fir-rigward ta' aġġustamenti ta' tariffi mir-Repubblika Iżlamika tal-Pakistan immirati lejn l-iżvilupp tal-kummerċ bejn il-partijiet kontraenti, filwaqt li jitqiesu l-ħtiġiet ta' żvilupp tal-Pakistan.

--------------------------------------------------

ANNESS II

Dikjarazzjoni mir-Repubblika Iżlamika tal-Pakistan dwar aġġustamenti ta' tariffa u miżuri oħra biex ikun iffaċilitat il-kummerċ

1. Ir-Repubblika Iżlamika tal-Pakistan tinnota li l-Komunità hija ppreparata, matul l-isforzi tagħha biex ittejjeb is-sistema ta' preferenzi ġeneralizzati, tqis l-interessi tar-Repubblika Iżlamika tal-Pakistan fl-estensjoni u tisħiħ tar-relazzjonijiet kummerċjali tagħha mal-Komunità. F'dan ir-rigward, ir-Repubblika Iżlamika tal-Pakistan għandha tidentifika għall-konsiderazzjoni tal-Komunità ż-żoni li fihom il-preferenzi ġeneralizzati jistgħu jitjiebu, b'mod aktar speċjali fil-kuntest tad-dispożizzjonijiet tad-Dikjarazzjoni ta' Intenzjoni.

2. Ir-Repubblika Iżlamika tal-Pakistan tinnota wkoll li l-Komunità hija ppreparata teżamina, fil-Kummissjoni Konġunta, possibiltajiet għal aġġustamenti ta' tariffa biex tippromwovi l-iżvilupp ta' kummerċ mal-Pakistan. F'dan ir-rigward, ir-Repubblika Iżlamika tal-Pakistan tista' tinnotifika lill-Komunità bi prodotti li fir-rigward tagħhom konċessjonijiet jkunu mixtieqa, għal eżami fil-Kummissjoni Konġunta.

3. Ir-Repubblika Iżlamika tal-Pakistan tinnota wkoll li l-Komunità hija ppreparata teżamina, fil-Kummisjoni Konġunta, is-sitwazzjoni tal-kummerċ tal-Pakistan mal-Komunità fi prodotti tal-qoton u ross Basmati u tesplora possibiltajiet biex tiffaċilitah, safejn il-prodotti tal-qoton għandhom x'jaqsmu sal-punt permess mill-ftehim kurrenti bejn il-partijiet kontraenti u l-obbligi multilaterali tagħhom.

4. Il-Komunità tifhem li r-Repubblika Iżlamika tal-Pakistan għandha wkoll tkun ippreparata tiddiskuti, fil-Kummissjoni Konġunta, il-proposti tal-Komunità, jekk jeżistu, fir-rigward ta' aġġustamenti ta' tariffa mir-Repubblika Iżlamika tar-Pakistan immirati lejn l-iżvilupp ta' kummerċ bejn il-partijiet kontraenti, filwaqt li jitqiesu l-ħtiġiet ta' l-iżvilupp tal-Pakistan.

--------------------------------------------------